
ЧЕСТИТА НОВАТА 2021 ГОДИНА!
Коледен и Новогодишен поздрав от Председателя на НАСГБ

Уважаеми колеги и читатели на сп. "Звук и светлина", 


В навечерието сме на най-светлия християнски празник – Рождество Христово и на Новата 2021 година. 


Коледа е не просто един от християнските празници, тя е символ на надеждата, добротата и на любовта между хората! Съхранявайки традициите, наследени от нашите деди, нека почувстваме магията на празника и да я предадем на нашите деца. Да помогнем на нуждаещите се; да утешим страдащите; да ободрим тъжните и да дарим усмивка! 


Благодаря на всички, които ни давате подкрепа, заедно да се преборим с предизвикателствата! 


Да посрещнем Новата 2021 година с радост и светли чувства! Да си пожелаем един мирен и по-добър свят! 


Желая на всички светли коледни и новогодишни празници! 

Величка Драганова, Председател на НАСГБ

Топъл обяд, вкусна благодарност от хората с увреждания

На 24 и 25 декември 2020 от 11 до 13 часа хората с увреждания в Плевен получиха за обяд топла храна, като част от инициативата на Дирекция НОИ-Плевен и по-специално на нейния Директор г-жа Галина Станимирова. Тази акция за подпомагане на хората в неравностойно положение в дните на Коледните и Новогодишни празници се проведе съвместно с фирма "Завой клуб"-Плевен, която предостави топлата храна. Председателката на Общинска организация на Съюз на инвалидите в България(СИБ) Плевен г-жа Рени Шопова също беше една от организаторите. Тя информира и организира хората с увреждания от общината за присъствието им. Събитието се проведе в района на храм "Св. Николай" и Драматично-куклен  театър " Иван Радоев" Плевен. Доброволци и дарителите осигуриха логистиката на мероприятието. Организаторите искат да вдъхнат сили и кураж на тези хора в условията на пандемия и криза. Това е и израз на  благодарност към тези хора за тяхната сила, борбеност и стоицизъм. Благотворителността се прие толкова добре, че и други хора от града я поощриха. 

Председателката Рени Шопова благодари на г-жа Станимирова и Управителя на фирма "Завой клуб" за жеста и вниманието към хората с увреждания. Тя посочи и друго важно нещо, което членовете на организацията искат да споделят като послание.

„Ние знаем, че хората в момент на криза се обединяват,  съпричастността е на много по-високо ниво, но ние трябва да си дадем сметка, че когато един ден това свърши, дай Боже да е по-скоро, ние  трябва да продължим да им помагаме, трябва всички заедно да се борим за една истинска равнопоставеност за тези хора, които трябва да  имат достойно място в обществото, да имат достъпна среда, достатъчни социални услуги и нормални пенсии. И нека Бог благослови делата, защото са чисти помислите!

Румен Петков, организатор клуб

„Българската Коледа”
Години наред „Българската Коледа” допринася за утвърждаване на дарителските традиции в страната и е доказателство, че българите носят в себе си силата на солидарността. С подкрепата на цялото ни общество, с усилията на лекарите и със своята прозрачност и ефективност, благородната инициатива се превърна в институция, която се ползва с огромна обществена подкрепа. Това заяви президентът Румен Радев в Специализираната болница за активно лечение на детски болести „Проф. д-р Иван Митев” в София, където обяви старта на осемнадесетото издание на благотворителната инициатива „Българската Коледа”, която се провежда под негов патронаж, съобщиха от прессекретариата на държавния глава. Държавният глава подчерта, че именно в най-тежки моменти значението на солидарността нараства и призова да не забравяме нуждаещите се от подкрепа деца.

„Убеден съм, че можем да подадем ръка на децата, за които нуждата от медицинска грижа е неразделна част от техния живот“, посочи президентът. По думите на Румен Радев точно тази година е дала достатъчно поводи да разберем колко е важно да бъдем силни заедно в солидарността и отговорността си, да ценим още повече благородния труд на лекарите, да помагаме на най-уязвимите, да не губим надежда за бъдещето. Именно това са и ценностите, около които „Българската Коледа“ обединява българите през последните седемнадесет години. Кампанията, която ще продължи през цялата следваща година е под наслов „Заедно за децата с хронични заболявания – да превърнем надеждата в реалност“. Президентът посочи, че новото издание на инициативата започва с надеждата за повече спасени деца, върнати детски усмивки и спокойни български семейства. Основната цел на „Българската Коледа“ кампания 2020/2021 е да подпомогне подобряването на диагностично–лечебния процес с осигуряването на медицинска апаратура за детски клиники и отделения в цялата страна. Това ще разшири и възможностите на лекарите в България да прилагат съвременни методи на лечение.

Благодарение на проявената съпричастност на хиляди добродетелни българи седемнадесетото издание на „Българската Коледа“, което започна на 1 декември 2019 година и приключи на 30 ноември 2020 г., разполага с бюджет от 2 460 000 лв.

Седемнадесетото издание на благотворителната инициатива успя да подпомогне 500 деца със сумата от 894 602 лв. Общо 408 от тях са получили средства за рехабилитация; 76 деца са подпомогнати за осъществяване на скъпоструваща медикаментозна терапия, а на 16 деца с неврологични заболявания са дарени средства за медицински изделия и помощни средства. „Българската Коледа“ дари на 15 лечебни заведения от цялата страна модерна, високотехнологична апаратура за прецизна диагностика и съвременно лечение на обща стойност 1 409 033 лв. Апаратура получиха университетски и многопрофилни лечебни заведения във Варна, Горна Оряховица, Пловдив, Разград, Русе, Сливен, Златоград, София, Гълъбово.

Президентът разговаря с лекарите от СБАЛДБ „Проф. д-р Иван Митев“ –

единствената в страната самостоятелна специализирана детска болница, в която се лекуват деца от цялата страна.

Лечебното заведение вече седемнадесет години получава медицинска апаратура от най-ново поколение за клиниките по неонатология, гастроентерология, нефрология, неврология. А тази година и клиниката по ревматология, кардиология и хематология получи дарение от „Българската Коледа“

„Българската Коледа“ е благотворителна инициатива под патронажа на президента на Република България. Основната ѝ цел е набирането на средства за болни български деца. За първи път инициативата „Българската Коледа“ се провежда през 2003 г. Организаторите на проявата приемат присърце идеята на създателя и председателя на фондация „Оранжевия Телефон“ и имат за цел набирането на парични постъпления, главно чрез SMS-си и телефонни обаждания, както чрез персонални дарения по банков път, продажба на стикери за автомобили с логото на кампанията, дарения по интернет и чрез кредитни карти. Инициативата е напълно благотворителна, като средствата събрани чрез нея се разпределят за закупуване на медицинско оборудване, линейки и медикаменти. Сред закупената техника са инкубатори, ехографи, монитори и последно поколение апарати за неинвазивна вентилация. Всяка година стартът на „Българската Коледа“ е на 1 декември, като кулминацията е навръх Рождество Христово (25 декември) с организиране на благотворителен спектакъл. В него вземат участие известни български личности от шоубизнеса, актьори, музиканти и спортисти. Набирането на средства чрез SMS-си и телефонни обаждания продължава до последните часове на изтичащата година, а даренията по банков път продължават и през януари. 

„Българската Коледа“ подпомага главно деца с различни по степен увреждания и заболявания. Те се определят от Българската педиатрична асоциация, Асоциацията по неонатология, Министерството на здравеопазването и организаторите на благотворителната инициатива.

Отговори на най-често задаваните въпроси относно разработването на 
ваксина срещу коронавирус


Какво трябва да знаете за ваксината срещу COVID-19?

Ваксината срещу COVID-19 ще бъде ключов инструмент за подпомагане на овладяването на пандемията, когато се комбинира с ефективно тестване и съществуващите превантивни мерки. Експерти по цял свят работят усилено, за да ускорят разработването и производството на безопасна и ефективна ваксина.

Заплахата от COVID-19 за децата е огромна и се простира далеч отвъд прякото физическо влияние на болестта. Докато ограниченията и блокадите продължават или се налагат отново, достъпът на децата до основни здравни услуги може да бъде сериозно засегнат. Намаляването на нивата на рутинното медицинско покритие в резултат на това и задаващата се рецесия застрашават здравето и бъдещето на цяло поколение деца. По-долу са дадени отговори на някои от най-често задаваните въпроси, които родителите може да имат относно евентуалната ваксина срещу COVID-19.


Разработването на безопасна и ефективна ваксина отнема време. В момента има над 200 кандидати за ваксина в процес на разработка, като много от тях са включени в клинични изпитвания. Редица от тези кандидати за ваксина са в клинични изпитвания от фаза III – последната стъпка преди одобряването на ваксината. Предвид ускорените срокове, с които работят глобалните заинтересовани страни, очакваме клиничните изпитвания за някои ваксини да приключат и ваксините да бъдат одобрени за употреба през 2021 г.

Но е важно да помним, че пътят от разработването на една ваксина до нейното одобрение, производството ѝ и мащабното ѝ приложение е дълъг. След като ваксината получи необходимото одобрение, ще бъде изключително важно тя да стане достъпна своевременно и справедливо, за да достигне до онези, които се нуждаят най-много от нея. Тук се включват УНИЦЕФ и неговите партньори. 

УНИЦЕФ ще използва уникалния си опит като най-големият самостоятелен купувач на ваксини в света, като си сътрудничи с Оборотния фонд на ПАЗО и Световния механизъм за достъп до ваксини срещу COVID-19 (COVAX) в начинание, което може да се окаже най-голямата и бърза поръчка за снабдяване и доставка на ваксини в света.
***


Какво се знае за ваксината на „Астра Зенека“ и Оксфордския университет?

AstraZeneca ще е с 2 г. имунитет срещу COVID-19.

Пет неща, които трябва да се знаят за ваксината на "Астра Зенека" и Оксфордския университет, очаквана с нетърпение и одобрена от британския регулатор.

По-евтина, по-лесна за складиране? 

ПРАКТИЧНА

Ваксината на "Астра Зенека"/Оксфорд има предимството да не е скъпа (около 2,50 евро за една доза).

При това е лесна за складиране - може да се пази в хладилник, тоест при температури от два до осем градуса по Целзий, за разлика от ваксините на "Модерна" и на "Пфайзер"/"Бионтех", чието дългосрочно съхранение задължително изисква много ниски температури (минус 20 градуса по Целзий за първата, минус 70 - за втората). Това улеснява масовата ваксинация.

ЕФИКАСНА

Според генералния директор на "Астра Зенека" ваксината е способна да предпазва от новия вариант на коронавируса, предизвикал експлозия на случаите в Обединеното кралство.

 "За момента смятаме, че ваксината би трябвало да остане ефективна" срещу тази мутация, посочи Паскал Сорио в "Сънди таймс". "Не можем обаче да сме сигурни, тъй че ще направим проучвания", добави той.

Сорио увери, че за всеки случай са подготвени нови версии, макар да изрази надежда, че няма да потрябват. "Трябва да сме готови", допълни той.

Великобритания първа одобри ваксината срещу COVID на AstraZeneca

БРИТАНСКА

Тази ваксина е разработена от британската групировка "Астра Зенека" съвместно с Оксфордския университет. Това е втората ваксина, одобрена от британската регулаторна агенция за лекарствата и медицинските продукти ( MHRA - Medicines & Healthcare products Regulatory Agency) след тази на "Пфайзер"/"Бионтех", влязла в употреба в кралството на 8 декември и поставена вече на над 600 000 души.

Една от най-силно засегнатите европейски държави с повече от 71 000 смъртни случая, Обединеното кралство поръча 100 милиона дози от препарата на "Астра Зенека"/Оксфорд, 40 милиона от които трябва да пристигнат до края на март. Имунизацията с тях се очаква да започне на 4 януари.

"Астра Зенека" заяви, че заводите й по света могат да произведат близо три милиарда дози през 2021 г.

ШИМПАНЗЕТА

Медикаментът на "Астра Зенека"/Оксфорд е ваксина "с вирусен вектор" - в нея се използва друг вирус (аденовирус, изолиран от шимпанзета), променен и адаптиран така, че да действа срещу КОВИД-19.

Това е първата ваксина, данните за чиято ефикасност бяха потвърдени от научно списание - "Лансет", на 8 декември. Според публикуваните резултати ваксината на "Астра Зенека"е сигурна".

Вторични ефекти от вируса се появяват извънредно рядко засега.

От общо 23 754 доброволци, участвали в изпитанията, само един пациент с поставена такава ваксина е усетил "тежко нежелано въздействие, може би свързано" с инжекцията, сочат данните, цитирани в "Лансет".

Става дума за случай на рядко неврологично заболяване - напречен миелит; вследствие на инцидента в началото на септември изпитанията бяха временно прекъснати. AstraZeneca откри начин да повиши ефективността на ваксината си.
ГРЕШКА

Когато публикува през ноември междинни резултати, британската лаборатория заяви, че ваксината й постига ефективност от 70 на сто срещу над 90 за препаратите на "Пфайзер"/"Бионтех" и "Модерна".

Ефективността на ваксината на "Астра Зенека"/Оксфорд достига 90 на сто при доброволците, получили първоначално половин доза, а после - след месец, една цяла, но едва 62 процента при друга група, макар имунизирана с две пълни дози в разстояние на месец.

Поставянето на половин дози се дължеше всъщност на грешка и само на една ограничена група бе приложен вторият протокол, което предизвика критики и безпокойство, накарали компанията да обяви на 26 ноември, че предприема "допълнително проучване" с цел проверка на данните.

"Смятаме, че сме открили печелившата формула и как да постигнем с две дози висока ефективност, колкото и при останалите", увери в неделя генералният директор на "Астра Зенека" Паскал Сорио в "Сънди таймс".
Източник: БТА, 30 декември 2020 

****
Здравното министерство публикува подробна информация за ваксината на Pfizer-BioNTech срещу COVID-19, която е доставена в България. От листовката става ясно, че препаратът се разпространява под наименованието Comirnaty концентрат за инфузионна дисперсия иРНК ваксина срещу COVID-19 (нуклеозидно модифицирана). 

От листовката на продукта става ясно, че той се прилага след разреждане като инжекция в мускул в горната част на ръката. Необходимо е двукратно ваксиниране през 21 дни. 

В листовката изрично пише, че безопасността и ефикасността на препарата не са установени при деца и юноши под 16 години. При бременност, ваксинирането трябва да се случва само ако ползите чувствително ще надвишат всякакви потенциални рискове. Не е ясно дали съставките на ваксината могат да бъдат предадени от майка на дете чрез кърмене.

Производителят обяснява, че както всички ваксини, Comirnaty може да предизвика нежелани реакции, въпреки че не всеки ги получава. По-честите, които могат да засегнат повече от 1 на 10 души, са болка и оток на мястото на инжектиране. Посочени са още умора, главоболие, болка в мускулите и ставите, втрисане и повишена температура.

Имунизацията в България започна официално на 27 декември. Ваксината ще бъде поставена на около 4 300 души. След заседание здравните власти увериха, че са взети абсолютно всички мерки, за да може ваксините да бъдат доставени в страната ни по безопасен начин и да бъдат правилно съхранявани.

***

Ваксината на Moderna срещу коронавируса, за която наскоро беше доказано, че има 94% ефикасност, кара човешката имунна система да произвежда мощни антитела, които издържат поне три месеца, показва проучване, съобщи АФП.

Ваксината срещу Covid-19: "Модерна" поиска одобрение от Европейската комисия

Изследователи от Националния институт по алергии и инфекциозни болести (NIAID), който е участвал в разработката на лекарството, са изследвали имунния отговор на 34 възрастни участници, млади и по-стари от първия етап на клинично изпитване.

В New England Journal of Medicine те заявиха, че антителата, които спират вируса SARS-CoV-2 да не нахлува в човешките клетки, „намаляват леко с течение на времето, както се очаква, но остават повишени при всички участници три месеца след ваксинация”.

Какво знаем за ваксините срещу COVID-19?

Ваксината, наречена mRNA-1273, се прилага с две инжекции в интервал от 28 дни. Въпреки че броят на антителата избледнява с течение на времето, това не е задължително причина за безпокойство.

Директорът на NIAID Антъни Фаучи и други експерти заявиха, че е много вероятно имунната система да запомни вируса, ако бъде повторно изложена по-късно и след това да произведе нови антитела. Обнадеждаващо, проучването показа, че ваксината активира определен тип имунни клетки, които трябва да помогнат в така наречения отговор на паметта, но само по-дългосрочното проучване ще потвърди дали това наистина е така.

Български учени: Ваксинацията срещу COVID-19 вероятно ще се забави

Ваксината на Moderna ще бъде оценена от консултативен комитет на Администрацията по храните и лекарствата (FDA) на 17 декември и скоро може да бъде включена за спешно одобрение. Подобно на ваксината, произведена от Pfizer и BioNTech, тя се основава на нова технология, която използва генетичен материал.

Ваксина Спутник V

Ръководителят на Центъра „Гамалея“ Александър Гинцбург коментира експеримента с планираната комбинация от ваксините “Спутник V” и на AstraZeneca.

Той отбеляза, че засега Русия не планира да използва подобна комбинация. В същото време той поясни, че комбинираната ваксина “Спутник“ V-AstraZeneca ще даде имунитет срещу коронавируса в продължение на две години, предава "Дарик Нюз".

Според него AstraZeneca трябва да започне трета фаза от клиничните изпитания на лекарството в онези страни, където възнамерява да използват комбинираното лекарство.

Експериментът ще започне извън Русия. AstraZeneca разработва своята ваксина в сътрудничество с престижния Университет в Оксфорд. При показана ефективност от малко над 70%, оксфордската ваксина очаква да успее да вдигне поне с 20% този показател.

Годишно отчетно събрание на пълномощниците на Съюз на глухите в България

Във връзка с въвеждане на дистанционното обучение каним всички родители, които имат нужда от електронни устройства за техните деца – ученици в нашето училище „Проф. д-р Дечо Денев“ в София, да изпратят заявка в свободен текст към класните ръководители.

Срокът за доставка на устройствата е 60 дни и ще бъдат раздадени след решение на комисия, която ще се състои от един представител на обществения съвет, един представител на училищното настоятелство и един учител. Решението ще бъде оповестено на страницата на училището във фейсбук мрежата.

От ръководството на СУДУУС в София

На 20 ноември 2020 година се проведе годишното отчетно събрание на пълномощниците на Съюза на глухите в България. Въпреки извънредната обстановка, на събранието дойдоха пълномощници от цялата страна, които донесоха послания от организациите ни по места. Събранието беше открито и ръководено от председателя на Съюза на глухите в България Николай Нинов.

Ако има дума, която да може да охарактеризира денят 20 ноември на 2020 година, то тя би била героизъм. Силна е наистина думата. Но няма и да е достатъчна – защото за този ден трябва да се добави и думата преданост към делото на организацията ни. Но и друго – може би най-важното днес - неимоверният ентусиазъм и вярата, че въпреки всичко можем да бъдем пак силни и толкова много значими!

Коронавирусът ни „забави” във важни моменти за нас през годината. Забави ни графиците за провеждане на съюзните събития, а някои дори и не се състояха. Забави и провеждането на годишното отчетно събрание на пълномощниците, което трябваше да се състои през май. Но тази година Съюзът на глухите в България изпълняваше стриктно всички предписания на националния оперативен щаб и на правителството за предпазване от пандемията на нашите членове. Ние бяхме най-стриктни! Може би за това сме и най-здрави!

Чест прави на ръководството на Съюза на глухите в България и на неговия председател за тези действия! А събранието на пълномощниците, което се състоя на 20 ноември, премина при пълна хармония и разбирателство. Не можеше и без традиционните реплики и дразги – нямаше да е истина тогава.

Събранието беше открито от председателя на СГБ Николай Нинов.

***

От 20 до 22 ноември тази година в София, в хотел „Форум”, се проведе Четвъртото държавно първенство по шахмат за глухи. То беше организирано в сътрудничество между Съюза на глухите в България и Спортната федерация на глухите в България и с финансовата подкрепа на Министерството на младежта и спорта.

Първенството премина под ръководството на председателя на СГБ Николай Нинов, републикански и олимпийски шампион по шахмат. Главен съдия на първенството беше г-жа Боряна Строкова, международен съдия по шахмат, член на „МЕНСА” и преподавател в столични клубове по шах за деца. 17 състезатели при мъжете и 5 състезателки при жените премериха сили в турнирите.

Четвъртото държавно първенство по шахмат за глухи ще се запомни завинаги, защото се проведе в условията на пандемия. Важно ли беше това, или не, ще преценят поколенията после. Защото много от добрите състезатели не дойдоха. Но тези, които бяха тук, дадоха всичко от себе си, за да стане играта истински интригуваща, честна и толкова интересна. Знае се от всички шахматисти, че участието във всяко първенство носи на всеки един опит и нова култура за шаха. Първо, заради усилните тренировки, но после и заради срещите, които винаги са изненадващи. В това отношение участниците в Четвъртото държавно първенство по шахмат за глухи имаха един уникален шанс – да видят на състезателна дъска партиите и играта на един републикански и олимпийски шампион по шахмат.

Е, щастливци бяха тези, на които в кръговете се падна да играят с Николай Нинов. Магията на шаха беше пред техните очи. А и всички други, разбира се, имаха шанса да обсъждат печелившите му ходове по време на партиите. Но нека да започнем отначало.

В прекрасния и слънчев следобед на 20 ноември, в столичния хотел „Форум” Четвъртото държавно първенство по шахмат за глухи беше открито от председателя на Съюза на глухите в България Николай Нинов, в присъствието на председателя на Спортната федерация на глухите в България Николай Бозев. Г-н Нинов приветства участниците и им пожела успех и късмет. А след това ги запозна със строгите правила за провеждането на първенството. Тази година правилата – освен за честна и спортсменска борба, съдържаха и непопулярните досега правила за носене на маски, за спазване на дистанция и всичко друго, което изискваха мерките, наложени от правителството.

На първенството през цялото време присъстваше и лекар, който да следи за това. И нека

кажем – всички правила бяха спазени. За носене на маски, за осигуряване на коридори за

влизане и излизане, за измерване на температурата на участниците след всеки кръг, както и

за периодична дезинфекция на залата. Ние, глухите, винаги сме били дисциплинирани хора. Но този път показахме и култура, въпреки опита за недоволство от някои. Перфектно беше.

Преди началото на състезанията строгата си дума каза и главният съдия на първенството.

Г-жа Боряна Строкова обяви следното:

- Толерансът за правото на закъснение на партията е 10 минути. След тях се губи

служебно партията.

- За два грешни хода по правилник се загубва партията. Старайте се да играете

внимателно и правилно. Можете да ставате и да излизате, когато тече времето на

противника. Във ваше време- не е разрешено. Като изиграете хода, натискате часовника, и тогава можете да излизате. Но когато сте на ход - не е редно. Това са основни неща, които са важни за играта. Регламента го знаете. Играе се в седем кръга до излъчване на победител.

Така и стана. Състезанията се проведоха в 7 седем кръга за трите дни.

И нищо друго нямаше в тишината на залата, освен тихото потропване на фигурите, бързия ход на хронометрите и от време на време - весели жестове, или ядни думи на някои от

участниците.

До седмия кръг, последният, който беше между двамата най-успешни състезатели Александър Добрев и Николай Нинов, които направиха реми. Е, не стигнаха с малко точките на Добрев. Но, шампионът си е шампион в цялата игра. Удоволствие беше за всички да поздравят най-успешния ни шахматист Николай Нинов и да усетят радостта!

Последва най-дългоочакваният момент - награждаването на победителите. Но преди да ви ги съобщим, нека да ви кажем още нещо, с което можем да се гордеем. Плакетите, които получиха победителите – и при жените, и при мъжете, са изработени със съдействието на Съюза на глухите в България. Вижте ги! Филигранни са! Такава красота и такава сила, която може да даде като спомен една награда, е невероятна и е завинаги. Браво! Медалите и грамотите за победителите бяха предоставени с естетическото умение и хармония от СФГБ.

Ето как обяви победителите главния съдия г-жа Боряна Строкова:

При жените:

На трето място се класира Веселина Пенева от Горна Оряховица.

На второ място се класира Веска Христова от Шумен.

На първо място шампионка на първенството по шахмат за 2020 година е Мина Кара-

гьозова от Бургас.

Класирането при мъжете е следното:

На трето място се класира Пламен Петков от Горна Оряховица.

На второ място се класира - Александър Добрев от София.

На първо място се класира със заслужено достойнство републиканският и олимпийски

шампион Николай Нинов.

Наградите на победителите връчи Николай Бозев, председателят на Спортната федерация на глухите в България. А думите му при закриване на първенството прозвучаха наистина обнадеждаващо и ведро: „Победителите получиха заслужените си награди. Нека да са им честити! Но всички ние имахме моралната награда да участваме в това държавно първенство. Много се надявам на следващото първенство да се разшири още списъкът на участниците и да има по-добри състезания!”

Подготви: Йорданка Димитрова, в-к ТИШИНА

Незрящите се затрудняват да пазаруват онлайн по време на Пандемията

Причините: визуални бариери и недостъпно потребителско съдържание. Общи описания на продуктите, безполезни изображения и естетически приятно за окото съдържание не са съвместими с помощните технологии, използвани от хората с увредено зрение. Когато тези изображения и текст не са съвместими с екранни четци, лупи и други технологии, се губят важни подробности.

Много онлайн магазини търсят компетентна консултация и се съобразяват с основните изисквания за достъпност. Експерти заявяват, че идеята за достъпност трябва да се обмисли от самото начало - в „ДНК-то на марката“. „Липсата на такива фундаментални неща се явява сериозна бариера за хората със зрителни увреждания и това още повече потвърждава вредните стереотипи, че модата не е за нас и че хората с увреждания не могат да бъдат модерни“, заяви пред "Бизнес инсайдър" Аби Джеймс-Милър, режисьор с увредено зрение, живеещ във Великобритания. Ако нещо се е увеличило през последните месеци, освен количеството хора, които работят и се учат от вкъщи, това е онлайн пазаруването.

Изследванията, публикувани през март от платформата за електронна търговия на дребно Mercatus, показват, че новите акаунти, отворени в онлайн магазини, са се увеличили с 1200% спрямо предходната година. Световните търговски електронни продажби са нараснали с 31% през юни спрямо 23% през април и май, докато Walmart, наред с други търговци, отчита впечатляващи печалби от е-търговия. през второто тримесечие, подчертавайки дългосрочния ръст на онлайн търговията на дребно, тъй като купувачите подхождат с предпазливост към физическите магазини.

Докато пазаруването онлайн има своите предимства платформите, особено в модната индустрия, издигат пред незрящите си клиенти трудни за преодоляване бариери. Препятствията включват неясно описание на продуктите и липса на достъп до поместеното съдържание. 

При пазаруване в реални магазини, фактори като качеството на плата на дрехите или описанието на продавача/служителя често са от решаващо значение при избора, който правят купувачите с увредено зрение. Те могат да направят преценката си на базата на това какво е усещането при докосване на дрехата и как се чувстват в нея. Това преживяване няма как да бъде възпроизведено онлайн, а прекалено общите описания на продуктите не са стъпка в тази посока. Най-често срещаните помощни технологии, използвани от хора с увредено зрение за достъп до информация, са екранните четци.  Това са приложения, възпроизвеждащи максимално съдържанието, като изключенията са  изображения, в които липсва алтернативен текст. Друга помощна технология са лупите, позволяващи на хората с остатъчно зрение да възприемат информацията, увеличавайки размера на обектите. Когато изображенията не са описани, в контролите на сайта липсва текст или текстът е под формата на изображение, разпознаването посредством тези видове помощни технологии става трудно, ако не и невъзможно. 

„Бариерите, с които се сблъсквам при пазаруване на модни артикули се свеждат до това, че уебсайтовете са несъвместими с моят екранен четец или софтуер за увеличение и най-лошото е, че липсват подробни описания, които да разясняват детайлно какъв е артикулът, моделите, с какво си пасват", пояснява Аби Джеймс Милър.

"Магазините смятат, че снимките са достатъчни, но не са", казва Брук Райт със зрителни увреждания от Минесота. „Поради COVID понякога изпращам снимки на моите зрящи приятели на неща, които искам да купя, за да могат да ме посъветват", добавя тя.

начинът на описване на дрехите често затруднява Райт. В много случаи тя знае само какъв вид дрехи купува (панталони или топ), но не е наясно с по-важните детайли.

Търговците имат склонност да използват описанията като маркетингови инструменти, предназначени да направят продукта по-привлекателен за купувача.

„Имаше случаи, когато поради лошото и подвеждащо описание това, което получих, нямаше много общо с онова, което мислех че поръчвам." казва Фърн Лулам, блогърка и броудкастърка в BBC със зрителни увреждания, живеещ в  Източен Съсекс. "На първо място, не беше ясно какъв е размерът на артикула, така че това, което мислех за доста добра сделка (за снимка, която мога да сложа на стената си) всъщност се оказа кожодерство. Въпреки тези проблеми, Лулам споделя, че се опитва да пазарува основно онлайн - поради рисковете при посещаване на реални магазини и заради по-голямото разнообразие. Проблемите с достъпността обаче ограничават и възможностите й на потребител в Мрежата. 

Бариерите при достъпа на незрящи до много онлайн магазини надхвърлят описанията на продуктите. Неща, които са съвсем прости като организацията на сайта и правилното използване на етикетите, могат да имат голямо значение.

Джисъс Павън е консултант по достъпност за незрящи в "Илуниън Тиа", компания, одитираща търговци и помагаща им да направят уебсайтовете си по-достъпни. Той  заяви пред Business Insider, че онлайн е твърде вероятно да попаднете на немаркирани полета за формуляри, които четците на екрана не могат да дешифрират. И така хората с увредено зрение са възпрепятствани при попълване на основни данни, като личната им информация, чрез която да си регистрират акаунт.

„Проблемите с контраста също така затрудняват потребителите с остатъчно зрение да различават елементите на уебсайта“, добавя Павън. „Поради факта, че иконите ми на телефона са увеличени, за да ги виждам, понякога може да пропусна определени опции, тъй като те са прикрити от други елементи", продължава   Лулам и допълва, че в някои случаи този проблем е толкова съществен, че тя дори не може да завърши процеса на плащане. „Това е във вреда и за двете страни - тъй като нито мога да завърша поръчката, нито да се откажа", споделя тя."

Достъпен на хартия, но не и на практика

Според Милър много онлайн магазини твърдят, че осъзнават важността да се предоставят достъпни за различните групи потребители сайтове. Но в доста от случаите това е само на думи, плакатно демонстриране на съпричастие с техните толкова ценни клиенти с увреждания"

Честа практика е магазините да възлагат проверки на достъпността на сайтовете си на външни компании като Ilunion. Тези компании, освен че гарантират, че процесът е прозрачен и независим, поставят фокуса именно върху достъпността на сайта, което е предпоставка за разпознаване на проблемите, с които потребителите му могат да се сблъскат. Не е маловажно и това, че в такъв тип фирми служители са хора с увреждания. 

  Съответствието с основните изисквания за достъпност, които обикновено се вземат предвид при оценката дали даден уебсайт е съвместим с ADA (Закон, третиращ правата  на хората с увреждания в Сащ), е важна основа, но не е единственото нещо, което трябва да се вземе предвид, посочват експертите.

„Законовите изисквания за цифрова достъпност са отлична отправна точка за организациите, но те не обхващат много неща, които правят уебсайта използваем за хора с различен тип увреждания (не само с проблеми със зрението), твърди Лин Верман, президент на WeCo Accessibility Services, консултантска компания за достъпност, която поддържа екип от тестери с когнитивни, слухови, двигателни и свързани със зрението затруднения, като гаранция че са представени всички видове увреждания, които оказват влияние при работа с цифрови продукти. „Наличието на пряк контакт с хора, живеещи с увреждания, помага да се преодолее тази разлика между уточнената в закона достъпност и използваемостта в реални условия.“

Създаване на онлайн съдържание, предназначено от хора със зрителни увреждания

Много експерти са на мнение, че достъпността трябва да е заложена от самото начало на изграждането на дадена онлайн платформа.

Както показва и името, "Двама слепи братя" е магазин за дрехи, собственост на двама братя със зрителни увреждания. Той е създаден с цел да бъде в помощ на Фондацията за борба със слепотата. Тази организация финансира изследвания за нови начини за лечение и превенция на заболявания на ретината.

„Нашата марка е известна с посланието „ Пазарувайте на сляпо “. Поставяме клиентите пред  предизвикателство, основано на доверие, при което те могат да изберат да купят нещо, без да са го възприели визуално.", разказва  Брадфорд Манинг, съосновател на Two Blind Brothers. "С брат ми често се доверявахме на другите, докато пазаруваме и чрез магазина се опитваме да пресъздадем това преживяване. Независимо дали сте напълно зрящи или  страдате от визуален дискомфорт, получавате една и съща информация - всичко, което клиентите знаят за продукта е цената, която заплащат."

Той  добавя, че пазаруващите могат да правят покупки по традиционния начин, виждайки как изглежда продуктът и четейки описанията и в този случай се взема предвид не само достъпността до мрежата, но и фактът, че всеки, независимо от увреждането си, може да има достъп до подобна информация и да прави покупките си с увереност. 

„Имаме независим уеб разработчик, който ни помага да поддържаме достъпна функционалност“, каза Манинг. "Това е интерактивен процес, тъй като платформите за електронна търговия, ново съдържание, обратна връзка с клиенти и приложения на трети страни се променят. Имаме и бърз екип за обслужване на клиенти, за да сме сигурни, че можем да отговорим на нуждите на всички."

"Включването трябва да бъде в ДНК на марката", добави той. „Независимо дали става въпрос за облекло, продуцентски партньори или наши социални медии, включването е не просто нещо добро, това е желание да правиш добър бизнес, защото отразява вашите ценности.“

За магазините, които не са възприели тази политика в самото начало, експертите препоръчват да се започне с обучение в общността на незрящите  по общи проблеми с достъпността и предимствата от тяхното решаване.

Много консултантски фирми за достъпност предлагат, в допълнение към традиционните си услуги, предоставяне на възможност за безплатни оценки за достъпност на уебсайтове.  W3C (World Wide Web Consortium), международната организация, отговаряща за разработването на стандарти и ръководства за всички уеб сайтове също разполага със свободни за ползване ресурси, полезни за тези цели.
„Много често всичко, което е необходимо, е да предизвикаме разбиране, образование и съпричастност по тези въпроси“, каза Лулам. „Това може да подобри вашата репутация като онлайн бизнес, да изгради доверие сред клиентите с увреждания и да гарантира, че не пропускате огромно количество възможности за продажби, тъй като голяма част от вашата аудитория няма достъп до вашия сайт.“

Вземането под внимание нуждите на зрително затруднените при писане на описания на продукти или приоритизиране на потребителското изживяване в магазина спрямо начина, по който изглежда, е това, което според експертите и хората с такъв тип увреждания наистина може да промени - и да направи онлайн пазаруването приятно за всички.

Превод: Александър Велков

Източник:https://www.businessinsider.com/how-retailers-make-online-shopping-accessible-visually-impaired-customers-2020-10


10 декември- Ден на Освобождението на Плевен от турско робство и на признателността на гражданите към загиналите за неговото Освобождение

По повод 143-ата годишнина от Плевенската епопея венци и цветя в знак на признателност бяха поднесени от името на Министъра на отбраната Красимир Каракачанов , Началника на отбраната адмирал Емил Евтимов, кмета на Община Плевен Георг Спартански, посланиците на Русия Анатолий Макаров и на Беларус Александр Лукашевич, Генералния консул на Русия в град Русе Алексей Громов, Областния управител Мирослав Петров, Председателя на Общинския съвет Мартин Митев, Началника на ВВВУ бригаден генерал Юлиян Радойски, организации, граждани.

Община Плевен
Щрихи от Родината

Асеновата крепост е най-атрактивната и често посещавана туристическа забележителност около Асеновград. Намира се на три километра южно от града, върху скалист връх на левия бряг на река Асеница. До нея води панорамен път, отклоняващ се в самото начало на пътя Асеновград – Смолян.

Естественият скален масив, на който се намира крепостта, е с площ дванадесет декара. Със своите почти отвесни, дори надвесени над реката склонове той е недостъпен от трите си страни. Стратегическото разположение и естествената защита на местността е използвана още по времето на траките, които през V век пр.н.е. строят укрепление.


Крепостта е подновена по времето на римския император Юстиниан като една от 300-те крепости, подготвени за защита от навлизащите в империята славянски племена. Асеновата крепост има три големи строителни периода – през ІХ, ХІ и ХІІІ век.


Първоначално изградената от византийците малка крепост кула с течение на времето се разраства, като около нея се обособяват селата Петрич и Стенимахос. Стратегическото й разположение в началото на проход, който свързва Тракия със Северна Гърция и Егейско море, и това, че се е намирала в богат земеделски район постепенно превръща крепостта Петрич (както се е наричала тогава) в самостоятелен стопански център със собствена администрация, армия и военна власт.

Първите писмени сведения за крепостта датират от устава на близкия Бачковски манастир, създаден през 1083 г. Тогава византийският военачалник Григорий Бакуриани основава манастира и му подарява калето Петрич и прилежащите към него селища.


През 1204 г. крепостта пада в ръцете на кръстоносците и е под владение на белгийския рицар Рене дьо Три. Рицарят издържа на тринадесетмесечна обсада от войските на българския цар Калоян (управлявал в периода 1197 г. -1207 г.) и е спасен от летописеца на четвъртия кръстоносен поход, графа на Шампания Жофроа дьо Вилардуен.


През 1231 г. цар Иван Асен ІІ (управлявал в периода 1218 г. – 1241 г.) прави най-голямото разширение и преустройство на крепостта, за което свидетелства изсечен по негова заповед скален надпис. Това дава основание по-късно крепостта да бъде наречена Цар Асеновата крепост, а намиращият се в подножието град Станимака през 1934 година да бъде именуван на Асеновград.

Това, че крепостта е била във владение на траки, римляни, византийци, кръстоносци, българи и османци, както и намерените от всички периоди на обитаване археологически находки, съхранени в Историческия музей – Асеновград, правят средновековната Асенова крепост едно от най-предпочитаните места за посещение в района на Асеновград.


Вследствие на дългогодишни археологически проучвания и разкопки от средновековната крепост изцяло са разкрити основите на феодалния замък, съдържащ комплекс от жилищни сгради, домашна църква на управителя на крепостта, две водохранилища, крепостна кула, всички свързани с каменни стълбища. Под феодалния замък се намира т.нар. църковен двор с добре запазената двуетажна църква „Св. Богородица Петричка”. Писмените извори съобщават, че след смъртта на султан Баязид през 1402 г. между двамата му сина Сюлейман и Муса Кеседжи избухва война за престола. Муса се укрепява в крепостта Петрич, но не издържа на обсадата и се предава на милостта на брат си. След капитулацията на Муса крепостта е разрушена до основи, за да не буди повече отцепнически апетити, а и защото няма вече никакво стратегическо значение. По неизвестни причини остава непокътната само крепостната църква „Св. Богородица Петричка”, която е един от най-забележителните образци на средновековната християнска архитектура .

Първият етаж на църквата вероятно е бил предназначен за костница, но никога не е изпълнявал тази функция, а вторият е самата църква със стенописи от ХІІІ век. Храмът е и един от първите в източното православие, който има кула, служеща едновременно за камбанария и наблюдателница. След завършената реставрация той е действащ православен храм. Именно църквата е най-голямата забележителност на Асеновата крепост и задължителна част от всяка екскурзия до Асеновград и Бачковския манастир.

Асеновата крепост дава ясна представа за средновековните укрепителни съоръжения и създава усещането на всеки турист, посетил я поне за малко, че се пренася в отдавна отминали времена. Достъпът до църквата и феодалния замък се осъществява през тясна пътека, от лявата страна на която са запазени стени с дебелина до три метра и височина от 2-4 метра.

Крепостта разполага с паркинг. Асеновата крепост е обявена за архитектурен паметник в бр. 20 на Държавен вестник от 1973 г. Посетилите я имат възможност да достигнат и до намиращите се наблизо параклиси „Св. Атанасий”, „Св. Никола”, „Св. Димитър”, „Св. Илия”, където има обособени кътове за отдих и подходящи места за пикник, както и да се разходят по останките от римския път от Асеновград до Бачковския манастир. В околностите на Асеновград има пет манастира, 33 църкви (14 в самия град) и над 40 параклиса. Заедно с тях Асеновата крепост е част от културния маршрут Родопската Света гора.

***


Село Широка лъка се намира в Родопите, на 23 км северозападно от Смолян и на 16 км от Пампорово. Селото е получило името си от старобългарската дума „лъка” – извивка, кривина, лъкатушене.

Широка лъка е основано като селище през XVII в., а днес е една от най-посещаваните туристически дестинации. Селото е запазило своята възрожденска архитектура, музикална култура, красива природа и богата история.

Широка лъка е известна със своите красиви, автентични родопски къщи, разположени амфитеатрално от двете страни на реката. Местните майстори строители били прочути в цялата страна. Старите къщи са в типичния за Родопите архитектурен стил – двуетажни, с еркери и вътрешно дървено стълбище. Повечето стаи са широки, с дървени миндери до стените, прозорците са малки. Най-известни са Сгуровската, Учиковската, Григоровската къща.


Селото е прочуто и със съхранения си фолклор. Тук са се родили едни от най-известните певци и гайдари на родопския фолклор. През 1972 г. в селото е създадено Национално училище за фолклорни изкуства.


Всяка първа неделя от месец март в Широка лъка се провежда ежегоден Кукерски фестивал, наречен „Песпонеделник“. В този ден всеки гост на селото става свидетел на странна гледка – големи чудовища-кукери, въоръжени с дървени саби, боядисани в червено, танцуват из улиците, за да изгонят всяко зло от къщите и от душите на хората. Кукерите са накичени с чесън, боб, чушки. На кръста им е завързан колан, на който са закачени различни по големина родопски чанове. В този ден се пеят много родопски песни, а хората празнуват. Освен местните кукери на фестивала гостуват и много кукерски състави от страната и чужбина.

Едно от емблематичните места за посещения са Етнографският музей „Згуровски конак”, подреден като богата родопска къща от края на XIX век, и църквата „Успение Богородично“, построена през 1834 г. за 38 денонощия от цялото население на Широка лъка.


Други интересни забележителности, които могат да бъдат разгледани тук, са родната къща на Екзарх Стефан І (висш български православен духовник), паметникът на Екзарх Стефан І в центъра на селото, паметникът на Капитан Петко войвода (български революционер, борил се срещу османската власт) и къщата, която е била негов щаб. Широка лъка е идеално място за селски и екологичен туризъм. Природата, архитектурата, чистият въздух, вековните борове привличат много туристи. В селото има уютни хотелчета и частни квартири, където може да се отседне.

В района на Широка лъка могат да се видят още природните скални феномени – „Момата” и „Главата”, както и параклисите „Св. Теодор Стратилат”, „Св. св. Кирил и Методий” и „Св. Атанас”.

В центъра на селото се намира читалище „Екзарх Стефан”. В сградата му се намира и информационният център, където всеки гост на селото може да получи информация за забележителностите, за хотелите и къщите за гости, както и да си закупи сувенири от Широка лъка.

Село Широка лъка се намира в Родопите, на 23 км северозападно от Смолян и на 16 км от Пампорово. Селото е получило името си от старобългарската дума „лъка” – извивка, кривина, лъкатушене.

Широка лъка е основано като селище през XVII в., а днес е една от най-посещаваните туристически дестинации. Селото е запазило своята възрожденска архитектура, музикална култура, красива природа и богата история.


Широка лъка е известна със своите красиви, автентични родопски къщи, разположени амфитеатрално от двете страни на реката. Местните майстори строители били прочути в цялата страна. Старите къщи са в типичния за Родопите архитектурен стил – двуетажни, с еркери и вътрешно дървено стълбище. Повечето стаи са широки, с дървени миндери до стените, прозорците са малки. Най-известни са Сгуровската, Учиковската, Григоровската къща.


Селото е прочуто и със съхранения си фолклор. Тук са се родили едни от най-известните певци и гайдари на родопския фолклор. През 1972 г. в селото е създадено Национално училище за фолклорни изкуства.


Всяка първа неделя от месец март в Широка лъка се провежда ежегоден Кукерски фестивал, наречен „Песпонеделник“. В този ден всеки гост на селото става свидетел на странна гледка – големи чудовища-кукери, въоръжени с дървени саби, боядисани в червено, танцуват из улиците, за да изгонят всяко зло от къщите и от душите на хората. Кукерите са накичени с чесън, боб, чушки. На кръста им е завързан колан, на който са закачени различни по големина родопски чанове. В този ден се пеят много родопски песни, а хората празнуват. Освен местните кукери на фестивала гостуват и много кукерски състави от страната и чужбина.


Едно от емблематичните места за посещения са Етнографският музей „Згуровски конак”, подреден като богата родопска къща от края на XIX век, и църквата „Успение Богородично“, построена през 1834 г. за 38 денонощия от цялото население на Широка лъка.

Други интересни забележителности, които могат да бъдат разгледани тук, са родната къща на Екзарх Стефан І (висш български православен духовник), паметникът на Екзарх Стефан І в центъра на селото, паметникът на Капитан Петко войвода (български революционер, борил се срещу османската власт) и къщата, която е била негов щаб. Широка лъка е идеално място за селски и екологичен туризъм. Природата, архитектурата, чистият въздух, вековните борове привличат много туристи. В селото има уютни хотелчета и частни квартири, където може да се отседне.


В района на Широка лъка могат да се видят още природните скални феномени – „Момата” и „Главата”, както и параклисите „Св. Теодор Стратилат”, „Св. св. Кирил и Методий” и „Св. Атанас”.

В центъра на селото се намира читалище „Екзарх Стефан”. В сградата му се намира и информационният център, където всеки гост на селото може да получи информация за забележителностите, за хотелите и къщите за гости, както и да си закупи сувенири от Широка лъка.

Етнографски музей „Згуровски конак”

Работно време – целогодишно:

четвъртък – понеделник:

9:00-12:00 и 13:00-17:00 ч.

почивни дни: вторник и сряда

Входни такси:

възрастни – 2 лв.

пенсионери, студенти и ученици – 1 лв.

деца до 7 години – безплатно

Църква „Успение Богородично”

Работно време: 9:00-18:00 ч.

Почивни дни: понеделник и вторник

 Вход – свободен

 Информационен център към читалище „Екзарх Стефан”

Четвъртък – понеделник:

9:00-12:00 и 13:00-17:00 ч.

Почивни дни: вторник и сряда.

Информационният център предлага разходка из Широка лъка с предварителна заявка. Цена – 20 лв.

Беседа се изнася на български език.

За контакти

 Контакти с информационния център към читалището.

Телефони:

 +359 3030 2222

 +359 899 465170

 e-mail: pesponedelnik@abv.bg

Екскурзоводът на информационния център предлага разходка из Широка лъка с предварителна заявка. Беседа се изнася само на български език.

ТУРИСТИЧЕСКИ ИНФОРМАЦИОНЕН ЦЕНТЪР – СМОЛЯН

Контакти

Тел/Факс: +359 301 625 30

е-mail: toursmolyan@abv.bg

гр. Смолян 4700, бул. „България“ №5

Услуги:

Туристически информационен център на община Смолян предлага пълна и актулна информация за: природни забележителност и културни обекти в региона, туристически атракции, събития; места за настаняване в града и региона; предлага каталози, рекламни брошури и др. рекламни материали; ресторанти, механи и увеселителни заведения в града и региона; медицински центрове, поликлиники, частни кабинети, козметични и рехабилитационни центрове и др.; търговски центрове, специализирани магазини за сувенири и подаръци; транспортни линии за и от Смолян, в рамките на региона;
• денонощни бензиностанции, аптеки, магазини;
• спортни съоръжения – стадиони, басейни, фитнес зали, тенис кортове, сауни и др.;
• въжени линии, ски гардероби, ски училища /цени на услугите/.

Село Широка лъка се намира в Родопите, на 23 км северозападно от Смолян и на 16 км от Пампорово. Селото е получило името си от старобългарската дума „лъка” – извивка, кривина, лъкатушене.

Широка лъка е основано като селище през XVII в., а днес е една от най-посещаваните туристически дестинации. Селото е запазило своята възрожденска архитектура, музикална култура, красива природа и богата история.

Широка лъка е известна със своите красиви, автентични родопски къщи, разположени амфитеатрално от двете страни на реката. Местните майстори строители били прочути в цялата страна. Старите къщи са в типичния за Родопите архитектурен стил – двуетажни, с еркери и вътрешно дървено стълбище. Повечето стаи са широки, с дървени миндери до стените, прозорците са малки. Най-известни са Сгуровската, Учиковската, Григоровската къща.

Селото е прочуто и със съхранения си фолклор. Тук са се родили едни от най-известните певци и гайдари на родопския фолклор. През 1972 г. в селото е създадено Национално училище за фолклорни изкуства.

Всяка първа неделя от месец март в Широка лъка се провежда ежегоден Кукерски фестивал, наречен „Песпонеделник“. В този ден всеки гост на селото става свидетел на странна гледка – големи чудовища-кукери, въоръжени с дървени саби, боядисани в червено, танцуват из улиците, за да изгонят всяко зло от къщите и от душите на хората. Кукерите са накичени с чесън, боб, чушки. На кръста им е завързан колан, на който са закачени различни по големина родопски чанове. В този ден се пеят много родопски песни, а хората празнуват. Освен местните кукери на фестивала гостуват и много кукерски състави от страната и чужбина.

Едно от емблематичните места за посещения са Етнографският музей „Згуровски конак”, подреден като богата родопска къща от края на XIX век, и църквата „Успение Богородично“, построена през 1834 г. за 38 денонощия от цялото население на Широка лъка.

Други интересни забележителности, които могат да бъдат разгледани тук, са родната къща на Екзарх Стефан І (висш български православен духовник), паметникът на Екзарх Стефан І в центъра на селото, паметникът на Капитан Петко войвода (български революционер, борил се срещу османската власт) и къщата, която е била негов щаб. Широка лъка е идеално място за селски и екологичен туризъм. Природата, архитектурата, чистият въздух, вековните борове привличат много туристи. В селото има уютни хотелчета и частни квартири, където може да се отседне.

В района на Широка лъка могат да се видят още природните скални феномени – „Момата” и „Главата”, както и параклисите „Св. Теодор Стратилат”, „Св. св. Кирил и Методий” и „Св. Атанас”.

В центъра на селото се намира читалище „Екзарх Стефан”. В сградата му се намира и информационният център, където всеки гост на селото може да получи информация за забележителностите, за хотелите и къщите за гости, както и да си закупи сувенири от Широка лъка.

***

Добре дошли в парк “Мини България” – парк на миниатюрите във Велико Търново!

Искате ли да видите цяла България за един час?

България – страна, събрала в себе си необятна красота и богато културно историческо наследство… И всичко е на броени часове разстояние с кола. Неслучайно българският туризъм процъфтява. Нашата мисия е да съберем безценната културна история на страната на едно леснодостъпно място.

Паркът носи името „Мини България“ и е открит на 30 септември 2017 година от кмета на гр. Велико Търново г-н Даниел Панов. Намира се в близост до главната забележителност на старопрестолния град Велико Търново – крепостта Царевец, точно под Балдуиновата кула. Територията на парка е 12,5 дка и на нея са разположени макетите на най-известните забележителности в България. Сред тях са Храм-паметник “Свети Александър Невски” в гр. София, Народен театър “Иван Вазов” в гр. София, Рилски манастир, Бачковски манастир, крепостите и дворците на България, както и много други.

В нашия парк на миниатюри можете да видите следи от римската епоха на територията на България, като разгледате Амфитеатъра и Акведукта на Филипопол в град Пловдив. Да проследите развитието на българската държава от Първото българско царство, представено с макет на Голямата базилика в сърцето на тогавашната столица Плиска, да погледнете отгоре крепостта Царевец от Второто българско царство във Велико Търново и така до днешно време, стигайки до макетите на пл. „Независимост“ в гр. София и Летището в гр. Варна.

Единствено в парка с макети „Мини България“ в продължение само на една разходка можете да посетите всички дворци-резиденции на българските царе, като например дворец „Врана“ в гр. София, „Евксиноград“ в гр. Варна и „Царска Бистрица“ в Боровец, но също така и този на румънската кралица - „Тихото гнездо“ в гр. Балчик. Имате възможност и да се докоснете до архитектурата на катедралите в чест на Света Богородица.

Всички модели са прецизно и детайлно изработени от пластмаса (PVC) в мащаб M1:25 и са изложени в парка през цялата година. В зависимост от сложността, един макет се изгражда в продължение на три месеца до една година.

Парк „Мини България“ е единствен по рода си в Република България и е най-незабравимата забележителност във Велико Търново.

В близост до него се намират: църквата „Свети четиридесет мъченици“, крепостта Царевец, Мултимедийният посетителски център “Царевград Търнов“ (известен още като Музеят на восъчните фигури), хълмът Света гора с красивите гледки, разкриващи се от него, и село Арбанаси – известно с невероятния си етнографски дух.

Съставители: инж. Румен Петков 

За контакти: тел. 064/835852
Мобилен: 0884 444 903
Разпространява се БЕЗПЛАТНО
ИНФОРМАЦИЯ ЗА СПОНСОРА:

www.sacrus.eu

www.ohu-bg.net

www.drorthopedic.euity.pleven.bg

http://disability.pleven.bg

